ประกาศกรมประมงเรื่องกำหนดหลักเกณฑ์และวิธีการจัดทำเครื่องหมายประจำเรือประมงสำหรับเรือประมงพาณิชย์ในน่านน้ำไทยพ.ศ. ๒๕๖๑[๑] อาศัยอำนาจตามความในมาตรา ๘๑ (๔) แห่งพระราชกำหนดการประมง พ.ศ. ๒๕๕๘และฉบับแก้ไขเพิ่มเติม อธิบดีกรมประมงออกประกาศไว้ ดังต่อไปนี้ข้อ ๑ ให้ยกเลิกประกาศกรมประมงเรื่อง กำหนดหลักเกณฑ์และวิธีการจัดทำเครื่องหมายประจำเรือประมงพาณิชย์ พ.ศ. ๒๕๕๙ข้อ ๒ ในประกาศนี้เครื่องหมายประจำเรือประมง หมายความว่าเครื่องหมายประจำเรือประมงที่ได้รับใบอนุญาตทำการประมงพาณิชย์ในน่านน้ำไทยเจ้าของเรือ หมายความว่า ผู้มีกรรมสิทธิ์หรือสิทธิครอบครองในเรือประมงข้อ ๓ ให้เจ้าของเรือประมงนำเครื่องหมายประจำเรือประมงที่กรมประมงออกให้ซึ่งปรากฏในใบอนุญาตทำการประมงไปจัดทำให้ปรากฏเห็นที่เรือประมงลำที่ได้รับใบอนุญาต ด้วยการเขียนหรือพ่นสีตามหลักเกณฑ์และวิธีการที่กำหนดในประกาศฉบับนี้ข้อ ๔ เครื่องหมายประจำเรือประมงมีลักษณะเป็นเครื่องหมายที่ประกอบด้วยตัวอักษรโรมันตัวพิมพ์ใหญ่และตัวเลขอารบิคเขียนเรียงกันจากซ้ายไปขวาเมื่อหันหน้าเข้าหาตัวเรือโดยแบ่งเป็นเครื่องหมายย่อย เพื่อใช้แทนความหมายต่าง ๆ ดังนี้(๑) เครื่องหมายที่หนึ่งเป็นตัวอักษรหรือชุดตัวอักษรใช้แทนพื้นที่ที่ทำการประมงดังนี้(ก) น่านน้ำไทยฝั่งอ่าวไทย ให้ใช้ตัวอักษรT(ข)น่านน้ำไทยฝั่งอันดามัน ให้ใช้ตัวอักษรA(๒)เครื่องหมายที่สองเป็นตัวอักษรใช้แทนขนาดของเรือประมงดังนี้(ก)ขนาดไม่ถึงสามสิบตันกรอส ให้ใช้ตัวอักษรS(ข) ขนาดตั้งแต่สามสิบตันกรอสขึ้นไปแต่ไม่ถึงหกสิบตันกรอส ให้ใช้ตัวอักษรM(ค)ขนาดตั้งแต่หกสิบตันกรอสขึ้นไปแต่ไม่ถึงหนึ่งร้อยห้าสิบตันกรอส ให้ใช้ตัวอักษรL(ง)ขนาดตั้งแต่หนึ่งร้อยห้าสิบตันกรอสขึ้นไป ให้ใช้ตัวอักษรX(๓) เครื่องหมายที่สามเป็นตัวเลขหรือชุดตัวเลขแสดงลำดับที่ของใบอนุญาตทำการประมงพาณิชย์ตามขนาดของเรือแต่ละกลุ่มตาม(๒)(๔)เครื่องหมายที่สี่เป็นตัวอักษรหรือชุดตัวอักษรใช้แทนประเภทเครื่องมือทำการประมงดังนี้(ก)ประเภทเครื่องมืออวนลาก ให้ใช้ตัวอักษรA(ข)ประเภทเครื่องมืออวนล้อมจับ ให้ใช้ตัวอักษรB(ค) ประเภทเครื่องมือคราด ให้ใช้ตัวอักษรC(ง)ประเภทเครื่องมืออวนช้อน อวนยก ให้ใช้ตัวอักษรD(จ)ประเภทเครื่องมืออวนครอบ ให้ใช้ตัวอักษรE(ฉ)ประเภทเครื่องมืออวนติดตา ให้ใช้ตัวอักษรF(ช)ประเภทเครื่องมืออวนรุนเคย ให้ใช้ตัวอักษรG(ซ) ประเภทเครื่องมือลอบ ให้ใช้ตัวอักษรH(ฌ) ประเภทเบ็ดราว ให้ใช้ตัวอักษรJ(ฎ) ประเภทเครื่องมืออื่นๆ ให้ใช้ตัวอักษรK(ฏ)ประเภทเรือประกอบเครื่องกำเนิดไฟฟ้า (เรือปั่นไฟ) ให้ใช้ตัวอักษร Mข้อ ๕ กำหนดหลักเกณฑ์และวิธีการจัดทำเครื่องหมายประจำเรือประมงดังนี้(๑) ให้เจ้าของเรือประมงใช้เครื่องหมายประจำเรือประมงตามข้อ๔ ที่ปรากฏในใบอนุญาตทำการประมงไปเขียนหรือพ่นด้วยสีให้ปรากฏเครื่องหมายดังกล่าวที่เรือลำที่ได้รับใบอนุญาตโดยให้มองเห็นได้อย่างชัดเจน(๒) แบบของตัวอักษรและตัวเลขให้เป็นไปตามแบบในบัญชีที่๑ แนบท้ายประกาศฉบับนี้(๓)ขนาดของตัวอักษรและตัวเลขให้ใช้ตามขนาดของเรือ ซึ่งแบ่งออกเป็นกลุ่มต่าง ๆ ตามรายละเอียดในบัญชีที่ ๒ แนบท้ายประกาศฉบับนี้(๔)การใช้สีเพื่อใช้เขียนหรือพ่นเป็นเครื่องหมายประจำเรือประมงให้เจ้าของเรือประมงแต่ละลำเลือกใช้สีได้อย่างใดอย่างหนึ่งดังนี้(ก) ตัวอักษรและตัวเลขสีขาวบนพื้นกรอบสีดำหรือน้ำเงินเข้ม(ข) ตัวอักษรและตัวเลขสีดำหรือน้ำเงินเข้มบนพื้นกรอบสีขาวสีพื้นสำหรับเขียนหรือพ่นเครื่องหมายประจำเรือให้ทำเป็นกรอบสี่เหลี่ยมโดยให้สีพื้นตัดกับสีของกราบเรือ(๕) กำหนดตำแหน่งการจัดทำเครื่องหมายประจำเรือประมงดังนี้(ก)เขียนหรือพ่นบริเวณหัวเรือภายนอกทั้งสองด้านโดยใช้พื้นที่ว่างระหว่างเลขทะเบียนเรือหรือชื่อเรือของกรมเจ้าท่าจนถึงบริเวณหน้าตัดเก๋งเรือในกรณีที่เครื่องหมายประจำเรือที่ได้จัดทำตามวรรคหนึ่งลางเลือนไม่ชัดเจนเจ้าของเรือประมงสามารถจัดทำเครื่องหมายประจำเรือโดยเขียนหรือพ่นบนแผ่นป้ายแล้วยึดหรือติดตั้งไว้บริเวณเก๋งเรือด้านนอกทั้งสองด้านที่สามารถมองเห็นได้ชัดเจนเพิ่มเติมจากที่กำหนดใน (ก) โดยมีรูปแบบเดียวกันกับการจัดทำตามวรรคหนึ่ง(ข) กรณีเรือต่ำกว่าสิบตันกรอสที่ไม่สามารถดำเนินการตามข้อ (ก) ได้ ให้เขียนหรือพ่นบริเวณถัดจากหรือใต้ชื่อเรือหรือเลขทะเบียนเรือข้อ ๖ ให้เจ้าของเรือประมงดำเนินการจัดทำเครื่องหมายประจำเรือประมงให้เสร็จสิ้นภายในหกสิบวันนับแต่วันที่ประกาศนี้มีผลใช้บังคับข้อ ๗ ประกาศนี้ให้ใช้บังคับ ตั้งแต่วันที่ ๑เมษายน พ.ศ. ๒๕๖๑ เป็นต้นไปประกาศ ณ วันที่ ๘ มีนาคม พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑.บัญชีที่ ๑ แบบของตัวอักษรและตัวเลข๒.บัญชีที่ ๒ ขนาดของตัวอักษรและตัวเลข๓.ตัวอย่างการเขียนเครื่องหมายประจำเรือประมง๔.หนังสือทำความตกลงในการจัดทำเครื่องหมายประจำเรือประมงสำหรับเรือประมงพาณิชย์ในน่านน้ำไทยพ.ศ. ๒๕๖๑(ดูข้อมูลจากภาพกฎหมาย) พรวิภา/จัดทำ๙มีนาคม ๒๕๖๑นุสรา/ตรวจ๑๐มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕๔ ง/หน้า ๒๑/๙ มีนาคม ๒๕๖๑